text: I kan stadig nå det, hvis I vil giftes den 12.
  20 november 2012 kl. 13.11
  Mange vil giftes den 12.12.12. I Fredericia er der stadig pladser.
  Fredericia har stadig ledige pladser den 12.12.12 - endnu.
  - Vores Borgerservicecenter har oplevet en meget stor interesse for at blive gift den 12. december 2012. Interessen for at blive viet på Fredericia Rådhus kommer først og fremmest fra lokale borgere, men også kommende brudepar fra Kolding og Vejle Kommune har henvendt sig, fortæller borgmester Thomas Banke.
  Hele dagen er byrådssalen reserveret til vielser, som alle vil blive foretaget af Thomas Banke.
  Der går 88 år, inden der kommer en ny dato, der er let at huske: 01.01.2101.
  